Инан, Жале

Жале Инан (тур. Jale İnan; 1 февраль 1914, Стамбул — 26 февраль 2001, Стамбул) — турк археолог. Стамбул университединиң археологияның профессору. Бир дугаар турк херээжен археолог.

 Намдары 
Жале Инан 1914 чылдың  февраль 1-де археологтуг музейниң директору Азиз Оганның өг-бүлезинге төрүттүнген. Уруу база ачазының соондан археолог боор деп шиитпирлеп алган. 1934 чылда Жале Инан уругларның ортумак школазын дооскаш, университетче кирип алгаш, эмчи кылдыр өрени берген, чүге дизе ол үеде Турцияга археологтуг кафедралар чок турган. 1935 чылда ол Берлинде Германияның археологтуг институдунга өөренип болур стипендия удуп алган. Мюнхенге база археологияны өөренип турган. 1943 чылдың мартта доктор диссертациязын «Kunstgeschichtliche Untersuchung der Opferhandlung auf römischen Münzen» деп темалыг профессор Герхард Роденвальдтың удуртулгазы-биле камгалап алган. Ол-ла 1943 чылда Турцияже чанып келгеш, Стамбул университединиң бурунгу төөгү кафедразынга ассистендилеп ажылдай берген. 1944 чылда ол гхамааты инженер Мустафа Инанга өгленип алган. Ол соонда барып, Стамбулда Техниктиг школаның профессору апарган. 1947 чылда Жале Инан баштайгы турк археолог Ариф Мюфид Мансельдиң дузалакчызы апарган. Ооң-биле кады археологтуг казыышкыннарга киржип турган.

1953 чылда эртем чадазын бедиткен. 1963 чылда профессор атты чедип алган. 1975 чылда Мансельдиң орнунга кафедра эргелекчизи апарган болгаш, кафедраны  1983 чылга чедир башкарган. Ол Германияның база Австрияның археологтуг институттарының кежтгүнү болуп турган. Ооң кылган ажылдары Турцияның археологиязының сайзыралынга болгаш археологтуг тураскаалдарын кадагалаарынга улуг идиг болган.

 Ажылдары 

 Roman and early Byzantine portrait sculpture in Asia Minor. London 1966. (соавтор)
 Roman sculpture in Side. Ankara 1975, (Researches in the region of Antalya; 8).
 Römische und frühbyzantinische Porträtplastik aus der Türkei. Neue Funde. Mainz 1979, ISBN 3-8053-0391-2. (соавтор)
 Toroslar’da bir antik kent: Lyrbe? Seleukeia? = Eine antike Stadt im Tauros-Gebirge. Ankara 1998. (Kazi monografileri dizisi; 5). ISBN 975-7538-93-0.
 Perge’nin Roma Devri Heykeltraşlığı, Band 1: Istanbul 2000, ISBN 975-6899-50-6, Band 2: Istanbul 2003, ISBN 975-6899-87-5.

 Литература 

 N. Basgelen, M. Lugal (Hrsg.): Festschrift für Jale İnan. Istanbul 1989, ISBN 975-7538-06-X.
 Wolfgang Radt: Jale Inan. in: Gnomon 74, 2002, S. 285—288.
 Angelika Dierichs: Ein Leben für die Archäologie. Jale Inan, die erste türkische Archäologin. in: Antike Welt 36,2 (2005) S. 42-44.

 Демдеглелдер 

Аңгылал:Февральдың 26 мөчээн
Аңгылал:Февральдың 1 төрүттүнген
Аңгылал:Археологтар
Аңгылал:Турцияның хамаатылары